ठूलो–सानोको कुरा नगरौं हेर्नुस्। ०६४ को चुनावमा माओवादी ठूलो हुँदा एमाले त सिद्धियो भन्ने परेको थियो मानिसलाई। अब कम्युनिस्टको विकल्प माओवादी भइगयो। त्यसमा पनि यत्रो क्रान्तिकारी परिवर्तनको नेतृत्व गरेर आएको पार्टी। एमाले तेस्रो शक्ति भएको थियो। माओवादीको यो अवस्था देखेपछि एमालेमा भएका सबै कम्युनिस्टहरु यहीँ आउँछन् भन्ने थियो। त्यो त भएन। त्यसैले शक्तिलाई निर्णायक बनाएर हामी अगाडि बढ्दैनौं। शक्तिको पनि आफ्नै ठाउँमा भूमिका हुन्छ। त्यसलाई पनि हामी ध्यान दिन्छौं। तर, मुख्य कुरा दुई ठूला कम्युनिस्ट पार्टी हुन् नेपालका। उनीहरु एकीकरण गर्दै छन्। उनीहरुको एकीकरणलाई सफल बनाउनुपर्छ र त्यो सिद्धान्तनिष्ठ र सम्मानजनक नै हुन्छ।
